APROBACIÓN DEFINITIVA MODIFICACIÓN ORDENANZA FISCAL OCUPACIÓN VÍA PÚBLICA
ADMINISTRACIÓN LOCAL — Municipal — Marín (Ordenanzas e Regulamentos, 14/02/2022)

En sesión ordinaria celebrada o día 11 de novembro de 2021 o Pleno da Corporación aprobou provisionalmente a modificación da ordenanza ordenanza fiscal reguladora da taxa pola ocupación da vía pública, acordo elevado a definitivo ao non presentarse reclamacións no período de exposición pública. En cumprimento do establecido no artigo 17.4 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, publícase o texto íntegro dos artigos modificados, que quedarán redactados como segue: Queda derrogado o disposto no parágrafo segundo da disposición transitoria da ordenanza fiscal reguladora da taxa por ocupación da vía pública. Con carácter exclusivo para as ocupacións do ano 2022, os interesados en obter autorización para a ocupación anual que opten polo pago fraccionado, non están obrigados a efectuar o depósito previo da taxa no momento da solicitude. Son suxeitos pasivos contribuíntes as persoas físicas e xurídicas, así como as entidades ás que se refire o artigo 35.4 da Lei xeral tributaria, que disfruten, utilicen ou aproveiten especialmente o dominio público local en beneficio particular coa instalación de mesas, cadeiras e calquera outro mobiliario ou instalación propio da actividade de hostalería. En consecuencia, están obrigados ao cumprimento da obriga tributaria: a. Se as ocupacións foron autorizadas ou concedidas, as persoas ou entidades a cuxo favor se outorgaron as licenzas ou concesións. b. Se se procedeu á ocupación da vía pública sen a oportuna autorización, as persoas ou entidades que efectivamente realicen a ocupación. A taxa por ocupación da vía pública con mesas e cadeiras e calquera outro mobiliario ou instalación propio da actividade de hostalería, devindícase: c. Tratándose de novos aproveitamentos da vía pública: no momento de solicitar a correspondente autorización, ou dende o inicio da ocupación se se efectuou sen autorización. d. Tratándose de aproveitamentos xa autorizados e renovados: o día primeiro de cada un dos períodos de tempo de ocupación sinalados na ordenanza reguladora das licenzas de instalación de terrazas do Concello de Marín.3.1.- O pago das taxas por ocupación da vía pública con mesas e cadeiras e calquera outro mobiliario ou instalación propio da actividade de hostalería efectuarase: e. Tratándose de novos aproveitamentos: en réxime de autoliquidación, efectuándose o ingreso no momento de presentación da solicitude de autorización. Este ingreso terá a consideración de depósito previo, quedando elevado a definitivo ao concederse a autorización correspondente. f. Tratándose de aproveitamentos xa autorizados e renovados conforme ao establecido na ordenanza reguladora das licenzas de instalación de terrazas do Concello de Marín: 1. Ocupación anual: en dúas modalidades: pago único ou pago fraccionado 2. Ocupación por tempada: na modalidade de pago único.3. Ocupación por meses completos: na modalidade de pago único. g. As liquidacións derivadas da ocupación da vía pública para aproveitamentos xa autorizados serán incluídas en padróns periódicos con sistema de cobro por recibo, sendo determinado o período voluntario de cobro conforme ao establecido na ordenanza xeral de Tesourería e recadación de tributos e outros ingresos de dereito público do Concello de Marín.3.2.- Os contribuíntes que teñan aproveitamentos autorizados e renovados con ocupación anual, cando así o soliciten expresamente, poderán efectuar o pago da cota tributaria en 3 (tres) prazos, coa condición de que autoricen o pago por domiciliación bancaria. As datas de cargo serán establecidas conforme ao disposto na ordenanza xeral de Tesourería e recadación de tributos e outros ingresos de dereito público do Concello de Marín.3.3.- Se por causas imputables ao interesado o pago da débeda tributaria non se fixera efectivo dentro do prazo establ ecido para o pago en período voluntario, iniciarase o período executivo polo importe impagado.3.4.- O ingreso da autoliquidación non outorgará dereito algún e non faculta ao interesado para realizar os aproveitamentos, que só poderán levarse a cabo cando o Concello conceda a autorización correspondente.4.1.- O importe da taxa determinarase tomando como metros de ocupación os que se indiquen no acto administrativo que resolva a solicitude de ocupación. No caso de que a cota tributaria resultante sexa maior que a taxa autoliquidada, o Concello aprobará a correspondente liquidación complementaria, que lle será notificada ao interesado con indicación das datas para o pago en período voluntario. En caso contrario, procederase á devolución da cantidade abonada en exceso.4.2.- As cantidades esixibles con arreglo ás tarifas liquidaranse por cada aproveitamento solicitado ou realizado e serán irreducibles polo período de ocupación, coas seguintes precisións: h. No caso da ocupación anual a cota liquidarase tomando un período de 8 meses (de 30 días cada un deles). i. No caso de cese na actividade empresarial, previa solicitude expresa de baixa, a cota determinarase en función dos días nos que houbo ocupación, coa precisión indicada no apartado seguinte para os que teñan optado pola modalidade de ocupación anual. Sexa cal sexa a causa que se alegue en contrario, a non presentación de declaración de baixa determinará a obriga de continuar abonando a taxa correspondente. j. No caso de inicio na actividade empresarial, a cota determinarase en función dos días que resten ata o fin do período de ocupación solicitado, cun límite de 8 meses para os que opten pola modalidade de ocupación anual.4.3.- Cando por causas non imputables ao suxeito pasivo non se leve a cabo a utilización ou aproveitamento do dominio público, o Concello procederá á devolución das cantidades ingresadas correspondentes ao período no que non houbo ocupación. Nos casos de ocupación anual a cantidade a devolver será a que corresponda aos días de non ocupación que excedan dos 4 meses autorizados polos que non se esixe o abono de taxa.4.4.- No suposto de producirse a ocupación fora do período autorizado ou sen contar coa debida autorización, procederá o pago dos días de ocupación que teñan transcorrido dende o día 1 de xaneiro ata a data de ordenación do cese da ocupación, sen prexuízo das sancións que no seu caso se deban impoñer.4.5.- En caso de denegarse as autorizacións, devolverase de oficio o importe ingresado, sempre que non se teña producido o feito impoñible, o que se acreditará con informe emitido ao respecto polo servizo correspondente A Alcaldesa-Presidenta, María P. Ramallo Vázquez